Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: több mint 44%-a nem nyújtott be határidõben igénylést, módosította a nemzetiségi nevelési, oktatási feladatokhoz nyújtott kiegészítõ támogatás igénylésének, folyósításának és elszámolásának rendjérõl szóló 13/2006. (III. 31.) OM rendeletet, hogy a tankönyvtámogatást nem igénylõ intézményfenntartók számára kijelölt új idõponttal lehetõvé tegye a
Paragraph Index: 293

több mint 44%-a nem nyújtott be határidõben igénylést, módosította a nemzetiségi nevelési, oktatási feladatokhoz nyújtott kiegészítõ támogatás igénylésének, folyósításának és elszámolásának rendjérõl szóló 13/2006. (III. 31.) OM rendeletet, hogy a tankönyvtámogatást nem igénylõ intézményfenntartók számára kijelölt új idõponttal lehetõvé tegye a mulasztás orvoslását. Egy iskolaigazgató olyan elvi kérdésben kért állásfoglalást, amellyel kapcsolatban a nemzeti, etnikai kisebbség óvodai nevelésének irányelve és a nemzeti, etnikai kisebbség iskolai oktatásának irányelve kiadásáról szóló 32/1997. (XI. 5.) MKM rendelet (a továbbiakban: irányelv) módosításának a szükségessége is felmerült. Mivel ez a jogszabály tartalmazza a kisebbségi nevelés-oktatás legfontosabb szabályait, az alábbiakban részletesebben foglalkozunk vele. Az igazgató álláspontja szerint mivel a nemzetiségi nevelés-oktatás csoportbontásban (akár több évfolyam és osztály tanulóiból) is megvalósítható, nincs akadálya annak, hogy bevezetésére ugyanakkor kerüljön sor minden évfolyamon – e jogértelmezés alapján igényelték az állami kiegészítõ hozzájárulást is. (Ebben a kérdésben kérte ki az igazgató a véleményünket.) A Magyar Államkincstár illetékes területi igazgatósága (a továbbiakban: MÁK) jogellenesnek találta a beadvánnyal érintett önkormányzat 2005. évi elszámolását. A citált jogszabályok29szerint ugyanis a kisebbségi nyelv és irodalom, illetve a kisebbségi népismeret oktatását elsõ évfolyamtól30, felmenõ rendszerben kell bevezetni. Álláspontunk szerint a MÁK nyelvtani értelmezésen alapuló jogértelmezése helyes, de a rendszertani értelmezésnek nem felel meg: az irányelv MÁK által idézett szakaszai ellentétesek az Alkotmány 67. § (2) bekezdésével, 68. § (2) bekezdésének második mondatával, valamint a Kotv. 13. § (1), az 51. § (1) bekezdésével, illetve 121. § (1) bekezdés

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes